Minister di estado

Minister di estado ta un título ku ta wòrdu usá pa algun polítiko den paisnan ku un sistema parlamentario. Na sierto pais e título di "minister di estado" ta komparabel ku esun di "secretario di estado" di entre otro, Hulanda i eks-Antias Hulandes. Na otro paisnan, por ehempel Brasil i Chile, e ta mas tantu un título ku ta wòrdu otorgá na politikonan prominente, manera miembronan di gabinete o un hefe di estado. Tambe tin paisnan unda e ta djies un título di honor.

 Hulanda 
Na Hulanda minister di estado ta un título di honor ku ta wòrdu otorgá den kasonan eksepshonal na politiko i estadistanan, ku ya no ta okupá un funshon públiko. E ta un forma di rekonosementu na un polítiko distinguí. Aki e título no tin base legal i no tin kriteria pa atkeri esaki. E minister di estado por konseha e monarka di Hulanda, por ehempel den asuntunan kompliká riba tereno konstitushonal, pero no tin outoridat formal. E gabinete di Hulanda ta nominá e minister di estado, mientras e monarka ta hasi e nombrashon. E título ta a base personal i ta normalmente pa bida largu. Aktualmente Hulanda tin ocho minister di estado, entre nan Herman Theenk Willink, Sybilla Dekker, Piet Hein Donner i Jan Peter Balkenende. Ministers van Staat, Rijksoverheid.nl

 Antias Hulandes 
Den Antias Hulandes tambe tabata konosé e título di "minister di estado" komo título di honor. Na 2004 esaki a wòrdu otorgá pa promé bes na eks-gobernador Jaime Saleh, kende a keda e úniko persona ku e título aki te desmantelashon di Antia.Eretitel voor oud-premiers, ParadiseFM (18 di yüli 2023)

 Kòrsou 
Na Kòrsou un minister di estado ta un título di honor ku ta wòrdu otorgá na polítiko i gobernantenan eksperiensiá ku un trayektorio amplio, manera eks-promé minister i otro eks-ministernan. Un minister di estado por duna e gabinete di Kòrsou konseho tokante problemanan konstitushonal kompleho, problemanan di formashon di gabinete i otro problemanan riba tereno di lei konstitushonal. Gobernador di Kòrsou komo representante di rei ta nombra e minister di estado a base di un nominashon di gobièrnu di Kòrsou. Jaime Saleh tabata e promé persona ku e título di minister di estado di Kòrsou na 2010 i a retira na 2023. Na 2023 a nombrá tambe e eks-promé ministernan antiano: Don Martina, Maria Liberia-Peters i Emily de Jongh-Elhage. 

Category:Gobièrnu